ཉང་ཉི་མ་འོད་ཟེར་སོགས་ཀྱིས་མཆོད་པའི་སྲོལ་རྒྱ་ཆེན་པོ་མཛད་ཅིང་།
ས་སྐྱའི་དཔོན་ཆེན་པོ་ཤཱཀྱ་བཟང་པོས་ཁྲི་རྒྱབ་གསར་དུ་བཅོས། ཚལ་པ་
ཁྲི་དཔོན་གྱིས་ཕྱི་ནང་གི་ཞིག་གསོས་དོ་དམ་མཛད། ཆོས་ཀྱི་རྒྱལ་པོ་
ཙོང་ཁ་པ་ཆེན་པོས་དངུལ་གྱི་དབུ་རྒྱན་དང་།
ཆོ་འཕྲུལ་གྱི་དུས་སུ་
མཆོད་པ་མཐའ་ཀླས་པ་ཕུལ། དཔོན་ས་ལྷོ་ངོས་མས་ཆོས་རྗེ་དཔལ་ལྷུན་
པ་ལ་སྐྱེ་བརྟག་ཞུས་པས། ཆུ་སྲིན་དུ་སྐྱེ་ཞིང་། དེ་བཟློག་ཐབས་ལ་
དགེ་འདུན་སྟོང་ར་ཅན་གྱིས་སྨན་བླའི་མདོ་ཆོག་སྟོན་ན་བཟློག་ཟེར་བ་
བྱུང་བས། ཆོ་འཕྲུལ་གྱི་དུས་སུ་ཞག་དྲུག་གི་རིང་། ཇོ་བོ་མི་བསྐྱོད་རྡོ་
རྗེ་འདི་ ཉིད་ ཀྱི་ སྐུ་ གཞོགས་སུ། ཚ་ གུང་ གི་ ཚོགས་ ལ་ སྨན་ བླ་ དང་།
47

དགོང་མོ་སྨོན་ལམ་ཆེན་མོ་ཇི་ལྟ་བའི་རྒྱུན་བཙུགས། འདི་ལ་བརྟེན་
དཔོན་ས་ལྷོ་ངོས་མའི་ཆུ་སྲིན་གྱི་སྐྱེ་བརྟག་དེ་སྣེའུ་གདོང་གོང་མའི་ཡིན་
པར་གོ་སྟེ། སྣང་རྩེ་བས་སྨོན་ལམ་ཆེ་ཆུང་གི་སྦྱིན་བདག་ནོར་ནས་ལུང་
བསྟན་ངན་པ་བྱས་སྣང་། གཏེར་གཏོན་རཏྣ་གླིང་པའི་གཏེར་གནས་ལ་
དཔགས་ནས་ཞིག་པོ་གླིང་པ་དང་། འགྲོ་འདུལ་གླིང་པ། ཞེས་དོན་
གཅིག་མིང་གི་རྣམ་གྲངས་ཁྱད་ཚང་བྲག་ཟེར་བ་ནི་ཁྱུང་ཆེན་ཟེར་རྒྱུ་ལ་ཡི་
གེ་ནོར་བ་ཡིན། དགོངས་འདུས་ཀྱི་ལུང་བསྟན་ཆིངས་ལྔ་པར། ལས་
ཀྱི་དབང་གིས་དགོངས་འདུས་དར་བའི་ཚེ། དཔེ་དཀར་སྙིང་ཞུགས་
འདྲ་མིན་གཏེར་ཆོས་རྩོམ། ཞེས་པའི་ལུང་བསྟན་ཡུལ་སྣང་རྩེ་ནས་ཡིན་
འདི་པས་བདུད་དུ་བྱས་པ་ཚོའི་བདུད་ཀྱི་ལས་དེ་མཁས་བཙུན་གྲུབ་པའི་
རྣམ་ཐར། སྣང་རྩེ་བ་རང་སངས་རྒྱས་སུ་ཁས་བླངས་པའི་མཛད་པ་དེ་
ཅི་འདུག་བརྟགས་ཚེ་ལུས་རྟེན་རབ་བྱུང་དང་དཀར་པོ་བ་གང་དུ་ཡང་མི་
གཏོགས་པའི་མི་ནག་དར་ངོམ་ཅན། སྤྱོད་པ་སྡེ་པ་སྐྱིད་ཤོད་པའི་དམག་
དཔོན། རྣམ་དཔྱོད་ཀི་ཀང་གི་བསྒྲིག་རྩོམ་ཐ་སྙད་གང་ཡང་མེད་པ་དེ་
དང་སྤྲང་སྒྲུང་རྣམས་ཡིན་པས་དཔྱོད་ལྡན་གྱིས་བལྟས་ན་ཧ་ཧ་དང་ཧི་
ཧིའི་ཡུལ་ཡིན་ལ། འོན་ཀྱང་འབྲུག་ར་ལུང་པ་སོག་ཟློག་པ་གོང་ར་བ་
སོགས་བདུད་ཀྱི་རྗེས་འབྲང་ཤིན་ཏུ་མང་ངོ་། ད་ལས་གུན་ཇི་རྒྱལ་མོས་
གསེར་ལྗང་བརྡུངས་ཀྱི་དབུ་རྒྱན་རིན་པོ་ཆེའི་ཕྲ་ཚོམ་གྱིས་བརྒྱན་པ་ཕུལ༎
48

ལྔ་པ། ཞར་བྱུང་ལྕགས་པོ་རི་དང་པོ་ཏ་ལའི་སྐོར།
གཅིག ལྕགས་པོ་རིའི་སྐུ་རྟེན།
གནམ་ལྕགས་ལྟ་བུར་སྲ་མཁྲེགས་བཙན་པོའི་རིར༎
རྒྱལ་དབང་པདྨས་རྗེས་བཟུང་ཐང་སྟོང་པས༎
བཞེངས་པའི་སྐུ་དང་ནང་རྟེན་བྱིན་རླབས་ཀྱི༎
སྤྲིན་ཕུང་ མཁའ་ལ་སྙེག་པའི་རང་བཞིན་ནོ། ། ཞེས་པ་ སྟེ་
ལྕགས་པོ་རི་འདི་ཕྱག་ན་རྡོ་རྗེའི་བླ་རི། སེང་གེ་གནམ་དུ་མཆོང་པ་ལྟ་
བུའི་དབྱིབས་སུ་ཡོད་ཅིང་། གཙུག་ལག་ཁང་གི་ནང་རྟེན་དུ་གཏེཪ་
གཏོན་ཐང་སྟོང་རྒྱལ་པོའི་སྐུ་ཉིད་ཀྱི་ཕྱག་ནས་མ། ཁམས་མོ་མི་ཉག་
མས་དུང་གི་ངོས་གཅིག་ཕུལ་བ་དེ། ཐང་སྟོང་པས་ཆད་ལྷག་མེད་པར་
བཞེངས་པའི་ཐུགས་རྗེ་ཆེན་པོ། གཡུ་ལས་གྲུབ་པའི་དོན་ཡོད་གྲུབ་པ།
གཡུའི་སྒྲོལ་མ་གསུང་བྱོན། བྱུ་རུའི་ཚེ་དཔག་མེད། མུ་མེན་གྱི་ཕྱག་
རྡོར། ཀཀྞི་སྒོ་བཞི་ན་ཐང་སྟོང་པ་བཞུགས་སྐབས། མཁའ་འགྲོས་སྐུ་
རྒྱུ་རྣམས་ཕུལ་བ་ལ། དུང་ལས་གྲུབ་པའི་རྡོ་རྗེ་མཁའ་འགྲོ། སྤོས་ཤེལ་
ལས་གྲུབ་པའི་རིན་ཆེན་མཁའ་འགྲོ། – མུ་མེན་ལས་གྲུབ་པའི་སངས་རྒྱས་
མཁའ་འགྲོ། བྱུ་རུ་ལས་གྲུབ་པའི་པདྨ་མཁའ་འགྲོ། གཡུ་ལས་གྲུབ་
49

པའི་ལས་ཀྱི་མཁའ་འགྲོ་རྣམས་ཀྱི་སྐུ་དང་། ཙན་དན་དཀར་པོ་ལས་
གྲུབ་པའི་སློབ་དཔོན་ཆེན་པོ། ཐང་སྟོང་པའི་སློབ་མ་བསྟན་འཛིན་ཉི་
འབྲང་གི་པུར་བཞུགས་པའི་གསེར་གདུང་། སེང་གེ་རལ་པའི་གསེར་
འབུམ། གཏེར་སྟོན་ཉིད་ཀྱི་དབུ་ལོ། ཞབས་རྗེས། རལ་གྲི་དང་།
གཏེར་རྫས་འགའ་ཞིག་ཡོད་པར་གྲགས། བོང་བ་རི་ནི་སྟག་མོ་བྱེ་ཁུང་
འཛུལ་འདྲ། འཇམ་དབྱངས་ཀྱི་བླ་རི་ཡིན་ནོ༎
གཉིས། པོ་ཏ་ལའི་སྐུ་རྟེན།
ས་འཛིན་བུ་མོའི་མངལ་ཁུར་ལྟོ་བ་ན།
མངོན་པར་འཕགས་པའི་གྲུ་འཛིན་གཉིས་པའི་རི།
རྩོད་པའི་དུས་ཀྱི་འཁོར་ལོས་སྒྱུར་རྒྱལ་གྱི༎
ཕོ་བྲང་དམར་པོ་རི་ཞེས་ཕྱོགས་ཀུན་གྲགས༎
ཡེ་ཤེས་རྡུལ་མང་བརྩེགས་པའི་ཕུང་པོ་ལ༎
ཞི་དང་ཁྲོ་བའི་སྒྱུ་འཕྲུལ་དྲ་བའི་གར།
50
གྲངས་མེད་སྐྱེ་དགུའི་ཉེར་འཚོ་ཡིན་ནོ་ཞེས༎
འཆི་མེད་བུ་མོའི་རྒྱུད་མང་སྒྲ་ལས་ཐོས།
སེང་གེའི་རྒྱུད་ལས་འོངས་པའི་དབྱངས་སྙན་པོས༎
མ་རུངས་གཅན་གཟན་ཁེངས་པ་འཕྲོག་པ་ལྟར༎
ཕྱོགས་ལས་རྣམ་པར་རྒྱལ་བའི་ཕོ་བྲང་ན༎
ཚར་དུ་དངར་བའི་རྟེན་གསུམ་བཞུགས་སོ་ཀྱེ། ། ཞེས་པ་སྟེ་

སྤྱན་རས་གཟིགས་ཀྱི་བླ་རི་གླང་པོ་ཆེ་བྲེས་ལ་ཉལ་བ་ལྟ་བུ། མིང་དངོས་
དམར་པོ་རིའམ་པོ་ཏ་ལར་གྲགས་པ་འདི་ཉིད་དུ། སྔར་བལ་བཟའ་ཁྲི་
བཙུན་གྱིས་སྲིན་པོ་ལང་ཀ་མགྲིན་བཅུའི་གྲོང་ཁྱེར་ལ་འགྲན་པར་ནུས་པའི་
ཕོ་བྲང་། རིའི་རྩ་བ་ན་མཁར་དགུ་བརྒྱ་དང་དགུ་བཅུ་གོ་དགུ། རྩེ་མོ་
ན་གཅིག་སྟེ་སྟོང་ཡོད་པར་གྲགས་པ་ལྟར། བོད་རྒྱལ་པོའི་ཕོ་བྲང་གི་ལྟེ་
བ་ཡིན་ཞིང་། ད་ལྟའི་གཙུག་ལག་ཁང་འདི་ཉིད་ཀྱི་ནང་དུ། རྒྱལ་པོ་
རང་ཉིད་ཀྱི་སྐུ་ཕྱག་ནས་མ། དེས་འཕགས་པ་ལོ་ཀཱེ་ཤྭ་ར་གར་བཞུགས་
སུ་ཞལ་སྟོན་པར་མཛད་པའི་བྱིན་རླབས་ཀྱི་ཕུང་པོ་ངོ་མཚར་བ། འཁོར་
བལ་ བཟའ། སྲས་ གུང་ རི་ གུང་ བཙན། བློན་པོ་
དུ་རྒྱ་ བཟའ།
མགར། ཐོན་མི། ཀ་གདོང་དུ་འཇམ་པའི་གཤིན་རྗེ་གདོང་དྲུག་གི་སྐུ་
སངས་རྒྱས་ འོད་ སྲུངས་ ཀྱིས་ རབ་ གནས་ མཛད་ པའི་ བྱིན་ རླབས་ ཅན།
སྔར་འོད་འཆང་རྡོ་ན་བཞུགས་པ། དེ་ལ་མེའི་གནོད་པ་བྱུང་དུས་ནམ་
མཁའ་ལ་འཕུར་ཏེ་བྲག་ལྷ་ཀླུ་སྦུག་ནས་བརྒྱུད་དེ་ཕེབས་པ།
ཁྱུང་པོ་
རྣལ་ འབྱོར་ གྱི་ ཐུགས་ དམ་ རྟེན་ ཙན་ དན་ ལས་ གྲུབ་ པའི་ ཕྱག་ དྲུག་ པ།
བཅུ་གཅིག་ཞལ། རྟ་མགྲིན། རྒྱལ་པོ་ཡབ་ཡུམ་གསུམ་གྱི་ཐང་རྙིང་མེ་
ཐུབ་མ། སྤྱན་རས་གཟིགས་ཀྱི་ཐང་སྐུ་རྭ་སྒྲེང་གི་མེ་ཐུབ་མ་སོགས་དང་།
ཆོས་རྒྱལ་གྱིས་སྤྲུལ་པའི་དགེ་སློང་ཨ་ཀ་ར་མ་ཏི་བལ་ཡུལ་དུ་བཏང་ནས།
རྒྱལ་བལ་གྱི་ས་མཚམས་ཀྱི་ནགས་ཁྲོད་ཆེན་པོ་ཞིག་ན་ཙན་དན་གྱི་སྡོང་པོ་
འོད་ཟེར་ཕྱོགས་བཅུར་འཕྲོ་བ་ཞིག་འདུག་པ་དེ་དུམ་བུ་བཞིར་བཅད་པ་
ལས། འཕགས་ པ་ ཝ་ཏི། འཕགས་ པ་ དབུ་ ཁང་། འཕགས་ པ་
འཇའ་མ་ལི།
འཕགས་པ་ལོ་ཀཱེ་ཤྭ་ར་མཆེད་བཞི་བྱུང་བས། འཇིག་
51

རྟེན་དབང་ཕྱུག་འདི་ཉིད་བོད་རྒྱལ་པོའི་མཆོད་གནས་སུ་སྤྱན་དྲངས་ཏེ།
དམར་པོ་རི་འདིར་བཞུགས་པ་ལས། དུས་ཕྱིས་སྐྱིད་ཤོད་སྡེ་པ་གཡུལ་
རྒྱལ་ནོར་བུས་གཞིས་ཀ་བྲག་དཀར་དུ་སྤྱན་དྲངས། མི་རིང་བར་ཐུ་མེད་
ཀྱི་སེ་ཆེན་ཐའི་ཇི་ལ་བྱུང་བས་མཐའ་འཁོབ་ཀྱི་ཡུལ་གྲུ་དུ་མར་འཁྱར་ཏེ་
ཡོད་པའི་སྐབས། གནམ་གྱིས་བསྐོས་པའི་བསྟན་འཛིན་ཆོས་ཀྱི་རྒྱལ་
པོའི་བསོད་ནམས་ཆེན་པོའི་དཔུང་གིས། བོད་དང་བོད་ཆེན་པོའི་རྒྱལ་
ཁམས་ཐམས་ ཅད་ རང་ དབང་དུ་བྱས་ཏེ། དགའ་ལྡན་ཕོ་བྲང་དང་།
བསྟན་འཛིན་ཆོས་ཀྱི་རྒྱལ་པོ་མཆོད་ཡོན་ཉི་ཟླ་ཟུང་འབྲེལ་གྱི་ཁྲིམས་བཙན་
པོས་ཡངས་པའི་ས་ཐམས་ཅད་རྒྱལ་ཁམས་རྒན་མོ་གསེར་ཁུར་ལྟ་བུར་སྤྱོད་
པའི་དུས་སུ། ༀ་ཌི་ཡཱ་ནའི་རིག་འཛིན་གྱི་སློབ་དཔོན་ཆེན་པོ་པདྨ་སམ་
བྷ་བའི་ལུང་བསྟན་གྱིས་ཡོངས་སུ་ཟིན་པའི་སྙན་པའི་རྔ་བོ་ཆེ་དཔྱོད་ལྡན་
ཡོངས་ཀྱི་རྣ་ལུང་དུ་མཛེས་པའི་དུས་ལ་བབ་པ་ནས། ས་སྐྱོང་ཞེས་པ་
ཤིང་མོ་བྱའི་ལོ། དུས་འཁོར་བའི་ལོའི་ཐོག་མ། ནག་པ་ཟླ་བའི་འགྲུབ་
སྦྱོར་ཤིས་པའི་ཉིན། སྔོན་དཔལ་བསམ་ཡས་མི་འགྱུར་ལྷུན་གྱིས་གྲུབ་
པའི་གཙུག་ལག་ཁང་འདིང་བའི་ཚེ། དཔལ་ཆེན་རྡོ་རྗེ་ཕུར་པའི་སྒོ་ནས་
ས་གཞི་བཏུལ་བ་ལྟར། འདིར་ཡང་འཕྲིན་ལས་ཀྱི་དཀྱིལ་འཁོར་ཆེན་པོ་
དེ་ལ་བརྟེན་ནས་ས་གཞི་བྱིན་གྱིས་བརླབས་ཏེ། ས་ག་ཟླ་བའི་ཡར་ཚེས་
ཀྱི་དགའ་བ་དང་པོ་ལ་ཕོ་བྲང་ཆེན་པོའི་རྨང་བཏིང་བ་དང་དུས་མཚུངས་
པར་ཆེད་དུ་གཉེཪ་ནས་བསྒྲིགས་པ་མིན་པ་ལ་རང་བྱུང་ལྷུན་གྱིས་གྲུབ་
པའི་ངོ་མཚར་བའི་རྟེན་འབྲེལ་ནི། སྙིང་སྟོབས་དང་། བརྩོན་འགྲུས་
རྣམ་དཔྱོད་མཚུངས་པ་མེད་པའི་ས་དབང་རྒྱལ་མོ་ད་ལས་གུན་ཇིས་འབད་
52

རྩོལ་ཆེན་པོས་ཡུལ་གཞན་ནས་བླངས་ཏེ། མཚོ་ཁྲི་ཤོར་རྒྱལ་མོ་ནས་སྐུ་
འདྲ་རིན་པོ་ཆེ་འདི་ཉིད་ཆེད་གཉེར་གྱིས་འབུལ་བར་མཉྫུ་ཤྲཱི་ཆོས་རྗེ་དང་།
སྦ་བལ་ ཆི་ ཤི་ པ་ གན་ ཇས་ གཙོས་ པའི་ གསེཪ་ ཡིག་ པ་ མངགས་ པ་ དུས་
མཚུངས་སུ་འགྲིག་སྟེ། སྐུ་འདྲ་རིན་པོ་ཆེ་ལྷ་ས་ནས་པོ་ཏ་ལར་གདན་
དྲངས་སྐབས།
རབ་ཏུ་བྱུང་བ་དང། སྐྱེ་བོའི་ཚོགས་མཐའ་ཀླས་པས་
འདོད་པའི་ ཡོན་ ཏན་ལྔའི་ མཆོད་ པ་ སྐབས་ གསུམ་པའི་ལོངས་སྤྱོད་ལ་
འགྲན་པར་ བཟོད་ པ་ དག་ གིས་ མདུན་ བདར། ནམ་ མཁའ་ ལས་ ལྷ་
རྣམས་ཀྱིས་ཀྱང་མཆོད་པའི་ལྟས་སུ་མཆོག་དམན་ཀུན་གྱི་མིག་ལམ་དུ་ཆུག་
པའི་མེ་ཏོག་གི་ཆར་དང༌་། འཇའ་ཚོན་གྱིས་ཕྱོགས་རྣམས་དཀྲིགས་ཤིང་།
དགེ་མཚན་ རྒྱལ་ མཚོའི་ དཔལ་ཀུན་ ཏུ་ འབར་ བ་ དང་ བཅས་ ཏེ་ ཕྱོགས་
ཐམས་ཅད་ལས་རྣམ་པར་རྒྱལ་བའི་ཕོ་བྲང་ཆེན་པོ་འདི་ཉིད་ཀྱི་རྟེན་གྱི་
གཙོ་བོར་ཕེབས་པ་ཡིན་ནོ༎
1
53

54
དྲུག་པ། མཇུག་བསྡུའི་གཏམ།
ཕུལ་བྱུང་སྐུ་གསུམ་ཆུ་གཏེར་མ་ལུས་མ་སྨད་ཚོགས་་་
གཉིས་གསེར་ལྡན་མས༎
རབ་བསྲུབས་ལས་ཐོན་ཕྱག་ན་པད་དཀར་པད་མའི་
གཉེན་གྱི་དཀྱིལ་འཁོར་གྱིས༎
སྲོང་བཙན་རོལ་གར་འོད་ཀྱིས་ས་འགེངས་ས་ལཱའི་
ལྗོངས་ཀྱི་སྟྲི་མ་ར༎
དགའ་བའི་ཟློས་གར་ཀུན་ནས་ལེགས་བསྒྱུར་ལེགས་
པའི་ཡོན་ཏན་ཕྲེང་བར་སྤེལ༎
མང་ཐོས་མིག་དཀྱུས་དཀྱུས་རིང་མཆོག་ཏུ་མཛེས༎
མཛེས་ལྡན་ཤེས་རབ་རབ་ཏུ་གསལ་ཞིང་ཡངས།
ཡངས་པའི་རྣམ་དཔྱོད་དཔྱོད་ལྡན་ཚར་དུ་དངར༎
དངར་བའི་ལེགས་བཤད་བཤད་ཚེ་མཁས་རྣམས་མགུ༎
སྐལ་བཟང་ཀ་ཤི་མཛེས་དགའི་ཟུར་ཕུད་ལ༎
གཏམ་རྒྱུད་མན་དྷ་ར་ཡི་ཐོད་བཅིངས་ཚེ༎
རབ་མཛེས་མིག་སྟོང་ཅན་གྱི་དགའ་མ་ཡང་༎
སྐྱེངས་ཏེ་སུམ་རྩེན་གནས་སུ་བྲོས་ཀྱི་དོགས༎
དཀར་འཇམ་ཤིང་གི་མ་མའི་ངོས་ཡངས་པོར༎

དེབ་ཐེར་རི་དྭགས་གཟུགས་ཅན་འཇོ་སྒེག་གི༎
མཛེས་སྡུག་ལང་ཚོ་མ་བཟོད་བསིལ་ཟེར་ཅན༎
ཆུ་གཏེར་ཆེན་པོའི་ཀློང་དུ་སོང་བ་བཞིན༎
མཁས་རྣམས་དགའ་བའི་སྙན་ངག་རྒྱན་ལྡན་ལ༎
མཆོག་དམན་གང་གིས་བལྟས་ཀྱང་གོ་བདེ་བའི༎
མཁས་བླུན་ཀུན་ལ་ཉེར་མཁོའི་དཀར་ཆག་འདི།
བྱེད་པོ་ཚངས་པ་ཡིན་ཡང་ཅི་ཞིག་འགྲུབ།
ཤིན་ཏུ་འཇམ་ཞིང་འཁྲེགས་པའི་ཞལ་བའི་ངོས༎
བཀོད་ལེགས་མར་མེའི་ཕྲེང་བའི་སྣང་བརྙན་དག །
མཁས་པས་ལན་བརྒྱར་བསྐྲུན་ཡང་མུན་པའི་དཔུང་༎
སེལ་ཞིང་སྣང་བའི་དོན་བྱེད་ག་ལ་ནུས༎
རྡུལ་བྲལ་སྟོན་གྱི་ནམ་མཁའ་དྭངས་པའི་ངོས༎
ཕྲ་མོའི་སྐར་ཕྲན་རང་འོད་འབྱིན་པ་ཡིས༎
ཀུན་དའི་ཚལ་རྣམས་རྒྱས་པར་ནུས་མིན་ཡང་༎
ཟླ་བའི་གྲལ་དུ་སྙེག་པ་གད་མོའི་རྒྱུ༎
རིགས་རུས་སྐྱེ་བོ་ཙམ་གྱི་སྡོང་པོ་ལ༎
ནོར་དང་གྲགས་སྐམ་འཁྱོག་པོའི་ཡལ་ག་ཅན༎
འཆད་རྩོད་རྩོམ་པའི་འབྲས་བུ་དང་བྲལ་ཡང་༎
རབ་རྨོངས་ཚང་ཚིང་དབུས་ན་ཆེས་ཆེར་ལྡེམ༎
གངས་ཅན་ས་ཡི་ལྟེ་བ་རྡོ་རྗེ་གདན༎
རྟེན་དང་བརྟེན་པར་བཅས་པའི་ངོ་མཚར་གཏམ༎
55

དཀར་ཆག་ཤེལ་དཀར་མེ་ལོང་དྭངས་པའི་ངོས༎
འཁྲུལ་མེད་ལོ་རྒྱུས་གཟུགས་བརྙན་ཅི་ཡང་འཆར།
རྒྱལ་དང་རྒྱལ་བའི་སྲས་ཀྱི་ཡོན་ཏན་ལ༎
ཅུང་ཟད་བསྟོད་པའི་དགེ་ཚོགས་མཐའ་ཀླས་ན༎
ཞིང་ཁམས་རྒྱ་མཚོའི་ཚོགས་ཀུན་གཅིག་བསྡུས་པའི༎
ལྷ་ལྡན་གཙུག་ལག་བསྔགས་ལ་སུ་མི་དད༎
ཚུལ་འདིར་མོས་ལྡན་སྐྱེ་བོའི་ཉིན་བྱེད་ཀྱིས༎
སྒྲ་འཛིན་འདབ་བརྒྱ་རྣམ་པར་ཕྱེ་བ་ལས༎
ལེགས་བཤད་སྦྲང་རྩིའི་བཅུད་ཀྱི་ཟ་མ་ཏོག།
བློ་ལྡན་རྐང་དྲུག་དགའ་བའི་དཔལ་དུ་གྱུར༎
རྣམ་འདྲེན་བསྟན་པའི་འཆི་མེད་དགའ་ཚལ་དུ༎
བློ་བཟང་གྲགས་སྙན་འབར་བའི་ཡོངས་འདུའི་ལྗོན༎
ལུང་དང་རྟོགས་པའི་གང་བུ་བླ་མེད་ཀྱིས༎
ལྷར་བཅས་སྐྱེ་བོའི་གཉེན་དུ་དར་གྱུར་ཅིག།
གནམ་གྱི་མཐོངས་ནས་ཡངས་པའི་ས་ཆེན་པོར༎
མེས་པོ་ཚངས་པས་བསྐོས་པའི་མི་ཡི་རྗེ༎
ཆོས་ལྡན་རྒྱལ་པོའི་ཁྲིམས་ཀྱིས་འཇིག་རྟེན་ཀུན༎
རྫོགས་ལྡན་གསར་པའི་དགའ་སྟོན་རྒྱས་གྱུར་ཅིག ། ཅེས་གངས་
རིའི་རྭ་བས་ཡོངས་སུ་བསྐོར་བའི་ལྗོངས་ཀྱི་རྡོ་རྗེ་གདན་ལྷ་ལྡན་སྤྲུལ་པའི་
གཙུག་ལག་ཁང་མ་བུའི་དཀར་ཆག་ཤེལ་དཀར་མེ་ལོང་ཞེས་བྱ་བ་འདི་
ཡང་། གཙུག་ལག་ཁང་རྟེན་བརྟེན་པ་ལ་རིམ་གྲོ་དང་སྲི་ཞུཪ་བགྱིད་
56

པའི་དཀོན་གཉེར་རྣམས་ཀྱིས་བསྐུལ་བའི་ངོར། གནམ་བསྐོས་ཀྱི་རྒྱལ་
པོ་ཕག་མོ་གྲུ་པའི་བློན་པོ། རྒྱ་གར་གྱི་རྒྱལ་རིགས་སཱ་ལ་པ་ཆེན་པོ།
.E
ཧོར་གྱི་ རིགས་ལས་ སོན་ པའི་ ལོ་ རྒྱུས་ སྨྲ་ བའི་ བཙུན་ པ་ ངག་ དབང་ བློ་
བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེས།
ས་སྐྱོང་གི་
ལོ་རྒྱ་ནག་གི་རྒྱལ་ཁབ་ཆེན་པོར་ལོ་འགོ་གསར་དུ་ཚེས་པ། ཉིན་བྱེད་
དབང་པོ་གཞུ་ཁྱིམ་དུ་ཉེ་བར་སྤྱོད་པའི་ཕྱོགས་སྔ་མའི་བཟང་པོ་དང་པོ།
དབྱངས་ཨི་འཆར་བའི་ཚེས་ལ་དགའ་ལྡན་ཕྱོགས་ཐམས་ཅད་ལས་རྣམ་
པར་རྒྱལ་བའི་ཕོ་བྲང་དུ་སྦྱར་བའི་ཡི་གེ་པ་ནི་ཝ་གིནྡ་ཤྲཱི་ཡའོ༎ །།
57